chornické zahlienenie
Dobry den prajem.
Prosim velmi pekne o radu lekara. Uz niekolko mesiacov bojujem s nepretrzitym zahlienenim.Nemam kasel,pluca su vraj ok aj poRTG.Ale  zaspavam skor neviem zaspat aj vstavam s hlienmi.Neviem ich vyplut.Stale sa tvoria.Pouzivam len Asmanex. Dakujem za odpoved. S pozdravom
Dobrý deň,
ďakujeme za prejavenú dôveru.
Kašeľ, ktorý trvá viac ako 3 týždne, označujeme ako chronický kašeľ. Dlhotrvajúci kašeľ sa môže vyskytovať pri viacerých ochoreniach ako sú napríklad alergie, astma, ale aj refluxná choroba pažeráka, ochorenia srdca a iné. Vyskytuje sa tiež aj u fajčiarov, ale môžu ho spôsobiť aj baktérie alebo vírusy. V prípade, že je vylúčené pľúcne ochorenie, odporúčam Vám obrátiť sa opakovane na lekára, aby sa vylúčili iné príčiny Vašich ťažkostí. Na podporu uvoľňovania hlienov je vhodné podávať liek
Solmucol
, ktorý sa zvyčajne podáva pri chronických ťažkostiach v dávke 2 x denne 1 sáček. O dlhodobej liečbe však musí rozhodnúť taktiež ošetrujúci lekár. Vhodné je taktiež sa zamerať na režimové opatrenia, ktoré zahŕňajú zvlhčovanie vzduchu alebo inhaláciu Vincentky, prípadne Yabra. Nevyhnutné je dbať aj na dostatočný pitný režim.
Prajem pevné zdravie.
S pozdravom
PharmDr. Veronika Kiabová